هلمند د افغانی سرې میاشتې له لوری د هلمند ولایت د باباجی په ولسوالۍ کې ۲۰ تنو رضاکارانو ته د لومړنیو روغتیایی مرستو په موخه دوه ورځنی روزنیز ورکشاپ نن پنجشنبه د شعبان د میاشتې پر ۱۱مه پای ته ورسېد. هرات ‏نن پنجشنبه د شعبان د میاشتې پر ۱۱مه د افعانی سرې میاشتې له لوری د هرات ولایت د ګلران ولسوالۍ په ګلران خوګیاڼی کلی کې له ۲۹۸ زلزله ځپلو کورنیو سره د خوراکی او غیر خوراکی توکو مرسته ترسره شوه. یاده مرسته چې د ترکیې د سرې میاشتې لخوا چمتو شوې وه هرې کورنۍ ته بخارۍ، بوټونه،‏د لاس مینځلو شامپو، د کالیو مینځلو پوډر، او د ژمنۍ البسې ترڅنګ ۹ قلمه خوراکی توکی چې اوړه، غوړی، وریژې، مالګه، دال، مربا، مکرونی، شین چای او بیسکوټ هم په کې شامل وو، ورکړل شول.